pababelbelan nu ciyasan a kawaw

縮圖
pababelbelan nu ciyasan a kawaw (Hulam a sulit: 佳山基地事件)

1984 a mihcaan, patizen ku syifu i Katangka a niyazu’ tu kaitizaan nu hitay atu babelbel, paangic miala nai niling katukuh nanaling a lala’ nu  Katangka, atu 秀林鄉大山村, sisa wini tusaay niyazu’ Katangka a "ciya" atu 大山村 a "san", "ciyasan" han kiza pababelbelan i tiza. sapisebeng tu kanatal, wini a dada’ ku i buhangay. nu buyu’ a pababelbelan, 3800 ku ditek nu takalaw nu buyu’ malusaading ku buyu’, kapahay a pikiadingan. nika makayza i lalangawan nu binacadan, sakala’cus nu laylay nu Sakizaya.

 影響 

ayaw nu 19 seci, saicelangay ku Sakizaya a binacadan i enal nu Kilay, nazikuzan kalalais i Kaliwan, masazuma tu ku pikawanan tu kawaw nu niyazu’, nau satabakiay a niyazu’ nu Sakizaya ku Takubuan mademec nu Hulam, namalupisak tu ku tademaw palecapuen henay nu Hulam i baluhay a niyazu’, sipangangan han tu Sakul, uzuma satu a tademaw malimad tatimul taamis ku culil siniyazu’ i Ciwidian, Cilakayan; katuuday a tademaw lihiza satu i Pangpangcahan.

niyazu nu Katanka malukakitizaan tu nu pababelbelan nu hitay, paangican nu Cenfu miala palawpes ku niyazu’, mahiza u nisupetu’an ku tademaw nu Katanka a tademaw miliyas tu kabalakian a niyazu’, maduka ku balucu’ nu Sakizaya, tizaay a Sakizaya caay ku mamalawpes ku duka nu balucu’.